 శ్రీనగర్: జమ్మూ కశ్మీర్లో తీవ్ర కలవరం రేపిన డీఎస్పీ ఆయుబ్ పండిత్ హత్య కేసులో ప్రధాన నిందితుడిని భద్రతా దళాలు మట్టుబెట్టాయి. జూలై 12న బుద్గాం జిల్లాలో ప్రధాన నిందితుడు, హిజ్బుల్ ముజాహిదీన్ ఉగ్రవాది షాజిద్ అహ్మద్ గిల్కార్ హతమైనట్టు జమ్మూ కశ్మీర్ పోలీసులు ధ్రువీకరించారు. కేసు పురోగతిపై ఇన్స్పెక్టర్ జనరల్ ఆఫ్ పోలీస్ (ఐజీపీ) మునీర్ ఖాన్ సోమవారం మీడియాతో మాట్లాడారు.. డీఎస్పీ పండిత్ను కొట్టిచంపిన కేసులో ఇప్పటి వరకు 20 మందిని అరెస్టు చేసినట్టు వెల్లడించారు. గిల్కార్తో పాటు మొత్తం నలుగురు నిందితులు పండిత్పై అల్లరి మూకలను ఉసిగొల్పినట్టు విచారణలో తేలిందన్నారు. కాగా జూన్ 22న శ్రీనగర్లోని జామియా మసీదు వద్ద విధి నిర్వహణ కోసం సివిల్ డ్రెస్లో వెళ్లిన పండిత్ను అల్లరి మూకలు కొట్టిచంపిన సంగతి తెలిసిందే.
 srinagar: jammoo kashmeerlo teevra kalavaram repina dsp aayub pandit hatya kesulo pradhaana ninditudini bhadrata dalaalu mattubettaayi. juulai 12na budgam jillaalo pradhaana ninditudu, hizbul mujahidin ugravaadi shajid ahmad gilkar hatamainattu jammoo kashmir poliisulu dhruveekarinchaaru. kesu purogatipai inspector janaral af polies (igp) muneer khan somavaram meediatho matladaru.. dsp panditnu kottichampina kesulo ippati varaku 20 mandini arestu chesinattu velladinchaaru. gilkartho paatu mottam naluguru ninditulu panditpai allari mookalanu usigolpinattu vichaaranalo telindannaru. kaga joon 22na srinagarloni jamia maseedu vadda vidhi nirvahana kosam sivil dreslo vellina panditnu allari mookalu kottichampina sangati telisinde.